Pripomienky predložené a prerokované v rámci rokovania Hospodárskej a sociálnej rady SR dňa 24.11. 2008 

Subjekt	Pripomienka	Spôsob vyhodnotenia	
KOZ	zvážiť dobu splácania návratnej finančnej pomoci, poskytnutej v zmysle bodu 3.1.1. Koncepcie	splácanie je nadefinované na obdobie 15 rokov s odkladom začatia splácania o 2 roky. takáto časovosť je navrhnutá  v celom predloženom materiáli	
KOZ	Koncepcia by mohla pri jednotlivých opatreniach obsahovať tiež časové údaje (napr. v bode 3.1.2. Agentúra pre riadenie dlhu MZ SR dátum jej predpokladaného vzniku, etapizáciu centralizácie služieb a pod.)	prvá fáza „jednorazové oddlženie“ predloženej koncepcie sa má realizovať v roku 2009. To znamená, že ak sa pôjde alternatívou „vytvorením Agentúry pre riadenie dlhu Ministerstva zdravotníctva SR“, tak agentúra bude zriadenia v roku 2009 vrátane príslušného legislatívneho rámci a organizačnom a materiálneho zabezpečenia	
KOZ	keďže Koncepcia pracuje  s dlhom k 31. 12. 2007 a uvažuje so záväzkami             po lehote splatnosti na úrovni istiny, ktoré sú uvedené k 30. septembru, je potrebné precizovať  ich výšku a štruktúru	predložený materiál „Koncepcia“ nadväzuje na materiál „Správa o vývoji dlhov v rezorte zdravotníctva k 31.12.2007“. Ak predložená „Koncepcia“ bude vládou SR schválená, budú vysporiadavané záväzky po lehote splatnosti na úrovni istiny so stavom k 30.9.2008. Jednotlivé zdravotnícke zariadenia vypracujú.  Podnikateľské plány, ktoré budú posudzované a schvaľované na Ministerstve zdravotníctva SR a Ministerstve financií SR.	
KOZ	v súvislosti s prijatím Koncepcie ... prehodnotiť a aktualizovať súčasné opatrenia na konsolidáciu  finančnej výkonnosti zdravotníctva v SR	podľa uznesenia vlády SR č. 324 z 21. mája 2008 bude minister zdravotníctva v prvom štvrťroku 2009 predkladať správu o vývoji dlhov v rezorte zdravotníctva so stavom  k 31.12.2008, kde budú uvedené aj súčasné opatrenia na konsolidáciu finančnej výkonnosti zdravotníckych zariadení v pôsobnosti MZ SR	
RÚZ	Aj napriek doplneniu predkladacej správy, že oddlženie podľa tejto koncepcie  sa netýka len zdravotníckych zariadení v pôsobnosti Ministerstva zdravotníctva SR (ale aj nemocníc v pôsobnosti Ministerstva obrany, zdravotníckych zariadení delimitovaných na obce a vyššie územné celky a a zdravotníckych  zariadení transformovaných  na neziskové organizácie, RÚZ stále poukazuje na diskrimináciu niektorých poskytovateľov zdravotnej starostlivosti pri ich oddlžovaní, nakoľko uvedená koncepcia s nimi nepočíta.	v pripomienke nie je špecifikované, o ktorú skupinu poskytovateľov zdravotnej starostlivosti sa pripomienkujúcemu subjektu jedná;  koncepcia systému riešenia vonkajšej a vnútornej zadlženosti zdravotníckych zariadení sa týka zdravotníckych zariadení v pôsobnosti MZ SR, zdravotníckych zariadení v pôsobnosti Ministerstva obrany SR (štátnych príspevkových organizácií), zdravotníckych zariadení delimitovaných na obce a vyššie územné celky (príspevkových organizácií)  a zdravotníckych  zariadení transformovaných  na neziskové organizácie	
RÚZ	RÚZ upozorňuje na skutočnosť, že celá koncepcia opomenula identifikovať kľúčový moment, ktorý zvýšil dynamiku zadlžovania zdravotníckych zariadení. Medzi opatrenia, ktorými Ministerstvo zdravotníctva SR mieni riešiť problém zadlženia RÚZ navrhuje zaradiť transformáciu štátnych nemocníc na akciové spoločnosti  napr. aj podľa vzoru nemocnice ministerstva vnútra, ktorá sa má od januára budúceho roku zmeniť na akciovú spoločnosť so 100% majetkovou účasťou štátu. Na zrušenie transformácie štátnych nemocníc na akciové spoločnosti RÚZ viackrát reagovala aj na pôde HSR	MZ SR v rámci predkladanej koncepcie nepočíta s transformáciou štátnych nemocníc na akciové spoločnosti	
RÚZ	Návratná finančná výpomoc, ktorú predkladateľ v materiáli uvádza ako jedno z riešení oddlženia je len zmenou v osobe veriteľa. RÚZ sa prikláňa aj k pripomienke Ministerstva financií SR podľa ktorej  návratná finančná výpomoc je priamou formou štátnej pomoci a táto štátna pomoc sa môže poskytnúť, len ak je schválená Európskou komisiou, s výnimkou prípadov podľa osobitného predpisu. V tejto súvislosti je treba brať do úvahy i tú skutočnosť, že sa zakazuje poskytovanie štátnej pomoci, ktorá narušuje alebo hrozí narušením hospodárskej súťaže tým, že sa zvýhodňuje určitý subjekt v poskytovaní služieb. Dotácia zo štátneho rozpočtu ako riešenie oddlženia zdravotníckych zariadení je preto podľa názoru RÚZ nedovolenou štátnou pomocou a nevyhnutne ju musí odmietnuť Protimonopolný úrad	v materiáli sa odvolávame na platné znenie zákona č. 231/1999 Z.z. o štátnej pomoci	
RÚZ	Rovnako ako všetkých pripomienkujúcich subjektov RÚZ zaujíma, ako je zabezpečené finančné krytie oddlženia zdravotníckych zariadení. Predložený materiál sa zabezpečením finančného krytia nezaoberá a  návrh zákona o budúcoročnom štátnom rozpočte neráta s osobitným výdavkom na oddlženie zdravotníckych zariadení.  	Dopad na verejné financie bude možné vyčísliť až na základe použitej konkrétnej alternatívy riešenia systému zadlženosti a na základe vypracovaných a schválených podnikateľských plánov zdravotníckych zariadení, ktoré majú záväzky po lehote splatnosti. Podnikateľské plány budú schvaľované na Ministerstve zdravotníctva SR a na Ministerstve financií SR.